[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Al la lernejo, spite c\u0302ion: \u201cC\u0302u vi povas helpi nin trovi laboron en Eu\u0306ropo?\u201d"}, {"text_idx": "#000006", "text": "Tiu c\u0302i artikolo de Jago Kosolosky estis origine publikigita en la belga semajngazeto Knack kaj estis disponigita de la au\u0306toro por republikigo c\u0302e Global Voices."}, {"text_idx": "#000007", "text": "En Malagasio (Madagaskaro), unu el la plej malric\u0302aj landoj en la mondo, viziti lernejon estas tute ne garantiite. Nur kvarono de la infanoj estas enlernejigitaj, c\u0302irkau\u0306 35% de la plenag\u0302a log\u0302antaro estas analfabetoj, kaj la maloftaj kleruloj fug\u0302as el la insulo."}, {"text_idx": "#000008", "text": "Du trejnistoj de la teamo de Bruno Ratsimanohatra observas la grupigon de la gelernantoj."}, {"text_idx": "#000009", "text": "Gejunuloj inter dek ses kaj dudek du jaroj sekvas teknikan trejnadon de du g\u0302is tri jaroj pri diversaj fakoj kiel la tekniko pri fridigado, tre serc\u0302ata kurso en tiu tropika klimato. Tiu departemento de la lernejo ac\u0302etis mas\u0302inon por fabriki glaciaj\u0302on kaj vendas glaciajn blokojn al la lokaj fis\u0302kaptistoj. La akirita enspezo gravas por la postvivo de tiu fako."}, {"text_idx": "#000010", "text": "Bruno Ratsimanohitra klarigas la pedagogian principon de la lernejo Don Bosco: \u201cla preventan sistemon\u201d, kiu bazig\u0302as sur tri gravegaj pilieroj: religio, racio kaj korinklino. \u201cTie c\u0302i, geinstruistoj kaj gelernantoj kune vivas\u201d. Tiuj fundamentaj valoroj ne obstaklas la disciplinon kaj la gelernantoj montras grandan respekton al siaj profesoroj. Ankau\u0306 sporto kaj ludo havas sian lokon, ja tiel kontribuante al la enkanaligado de la energio de la gelernantoj."}, {"text_idx": "#000011", "text": "La lernejestro traktas kun malestimo la subpreman sistemon de la publikaj lernejoj tamen li vidas kurag\u0302igan evoluon. Nun, c\u0302ar pli ol 2 500 eks-gelernantoj laboras en la publika edukado, la tuta sistemo survojas al s\u0302ang\u0302ig\u0302o."}, {"text_idx": "#000012", "text": "Nuntempe, kostas al la gelernantoj 18.000 ariaroj monate [iom malpli ol 5 eu\u0306roj] por viziti lernejon. \u201cAverag\u0302e 80 000 malagasaj frankoj\u201d diris sinjoro Ratsimanohitra. La malagasa ariaro, encirkuligita unu jaron post la sendependig\u0302o de la lando en 1960, definitive anstatau\u0306is la frankon en 2005."}, {"text_idx": "#000013", "text": "Plimulto de prez-indikoj en Malagasio estas esprimitaj sur iu monata bazo, ec\u0302 por la alig\u0302kostoj al lernejo. En lando trafita de malric\u0302eco (en 2012, pli ol sepdek elcentoj de la log\u0302antaro vivis sub la sojlo de malric\u0302eco), la longdau\u0306ra vizio estas luksaj\u0302o. Malagasio estas unu el la dek landoj la plej malric\u0302aj en la mondo kun c\u0302irkau\u0306 400 eu\u0306roj de la malneta enlanda produkto (MEP) por c\u0302iu log\u0302anto en 2017. Ni komparu kun la MEP por c\u0302iu log\u0302anto en Belgio kiu estis 38 700 eu\u0306roj en la sama jaro."}, {"text_idx": "#000014", "text": "Tiuj alig\u0302kostoj relative malaltaj eblis nur per la subtena helpo el eksterlando. La lernejoj Don Bosco en Malagasio ricevas apogon el Belgio danke al VIA Don Bosco [fr], iu ne-registara organizaj\u0302o (NRO), kiu en 2017 investis pli ol 445 000 eu\u0306roj en projektoj tra la lando. Tiu mono devenas de la belga registaro kaj de la propraj monfontoj [de VIA Don Bosco] kiel donacoj kaj testamentaj\u0302oj. La lernejo sin adaptas kaj nepagipovaj personoj ofte faras etajn laborojn por kompensi la mankantajn monsumojn ec\u0302 se la lernejo estis devigata forpeli iujn gelernantojn. G\u0302ia lernejestro projektas estigi pli mallongan trejnadon, kiu dau\u0306ros nur kelkajn monatojn \u201cc\u0302ar la plimulto de la gelernantoj volas gajni monon kaj do deziras tuj labori\u201d."}, {"text_idx": "#000015", "text": "\u201cMi lernas por povi resti kun miaj infanoj\u201d"}, {"text_idx": "#000017", "text": "Sinjorino Haingonirina estas netipa lernantino. S\u0302i estas 35-jara kaj s\u0302i sola prizorgas siajn tri infanojn. La trejnado dau\u0306ras tri monatojn dum kiuj s\u0302i sekvas dutagan kurson semajne. \u201cC\u0302iu tago enhavas du horojn da teorio kaj kvar horojn da praktiko. Mi lernas por povi labori en mia hejmo kun miaj infanoj\u201d. La trejnado kostas 25 000 ariarojn [c\u0302irkau\u0306 6,50 eu\u0306rojn] monate."}, {"text_idx": "#000019", "text": "Malantau\u0306 unu el la grandaj hangaroj, en kiu la gelernantoj de Bruno Ratsimanohatra sekvas la kursojn, trovig\u0302as Amsine (20-jara) kaj Elersene (21-jara). Ambau\u0306 devenas de la sama vilag\u0302o je c\u0302irkau\u0306 unutaga boatado for de Mahajanga, kaj sekvas la saman fakon pri fridiga tekniko. La gelernantoj g\u0302ojas pro siaj kursoj kaj ekmalstrec\u0302ig\u0302as. \u201cC\u0302u ne eblas al vi helpi nin trovi laboron en Eu\u0306ropo? Mi estas bona piedpilkisto kaj li ludas pianon\u201d."}, {"text_idx": "#000020", "text": "La povo-malekvilibro inter ili kaj mi, kiu kelkajn jarojn pli ag\u0302as ol ili, zorgigas min. Kiel eksterlanda j\u0302urnalisto, mi distingig\u0302as parolante la francan, sed ankau\u0306 per mia fizika aspekto. Kelkajn tagojn poste, la orfoj tuj forfug\u0302as kiam ili vidas min. La log\u0302antoj de Malagasio estas tre malgrandaj kaj maldikaj kaj mi klare timigas iujn homojn. \u201cC\u0302u eblas al vi helpi nin ?\u201d Mi klarigas al Amsine kaj Elersene ke iri al universitato estas bona ideo. Mi ec\u0302 ne plu rememoris kiu estas piedpilkisto kaj kiu el ili estas pianoludisto."}, {"text_idx": "#000021", "text": "Het bezoek aan Madagaskar werd mogelijk gemaakt door VIA Don Bosco [nl], een Belgische ngo die in het land projecten steunt om kansarme jongeren te begeleiden naar waardig werk en een beter leven."}, {"text_idx": "#000022", "text": "La viziton al Malagasio ebligis la belga NRO VIA Don Bosco [fr], kiu subtenas projektojn celantajn helpi al malric\u0302aj gejunuloj trovi dignan laboron kaj havi pli bonkvalitan vivon."}, {"text_idx": "#000024", "text": "Kiel adaptig\u0302i al la ekstremaj klimataj s\u0302ang\u0302oj en Malio kaj en Madagaskaro"}, {"text_idx": "#000025", "text": "Renkonto kun Andriamifidisoa Ny Haja Zo, kiu respondecas pri la tviter-konto @DigiAfricanLang dum la semajno de la 7-a g\u0302is la 13-a de au\u0306gusto 2019"}, {"text_idx": "#000026", "text": "La loko de la malagasa lingvo kaj kulturo en s\u0302ang\u0302ig\u0302anta mondo: intervjuo kun Hanitr'Ony, poeto kaj aktivisto"}, {"text_idx": "#000027", "text": "Juna kuiristo en Bakuo transformis sian apartamenton en restoracion"}, {"text_idx": "#000029", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000033", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000034", "text": "Speciala danko al niaj multaj subtenantoj"}, {"text_idx": "#000035", "text": "Bonvolu subteni nian gravan laboron"}]